16 
endebragte, lægges Fjerene i Orden og Vingerne tæt 
ind til Kroppen, hvorpaa man lader Fuglen glide paa 
Hovedet ned i et tilstrækkelig stort Kræmmerhus, som 
laves af det medbragte Papir eller i medbragte Spids- 
poser; derpaa lægges den omhyggeligt ned i Jagttasken, 
og der sørges for, at de forskellige Fugle, som ned- 
lægges, ikke kommer til at krølle eller tilsnavse hver- 
andre; ligeledes maa man lægge de store Fugle nederst. 
Man maa paa det strengeste sørge for, at Jagtliden- 
skaben ikke faar Overtaget over de ornitologiske Inter- 
esser, og ikke skyde flere Fugle, end man kan faa 
præpareret til Samlingen. Der maa ikke gaa nogen 
skudt Fugl til Spilde, og man skal skaane sit Jagt- 
omraade. 
Hvad der er sagt om Fuglene, kan med de be- 
hørige Hensyn, som Læseren sikkert let vil kunne tage, 
overføres paa Pattedyrene, og det skal derpaa frem- 
hæves, at det er baade interessant og fornøjeligt at 
iagttage og studere Dyrene ude i Naturen, og at netop 
dette Studium er en af de vigtigste Betingelser for, at 
man kan blive en god Udstopper. 
